ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-7

URBROJ:2178/15-05-16-1

Nova Gradiška,29. kolovoz 2016.

ZAPISNIK

 sa 46. sjednice Školskog odbora održane 29. kolovoza 2016. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i konstatirala da je na sjednici Školskog odbora prisutno šest članova Školskog odbora, i to: gosp. Tomislav Wirth, gđa. Ivana Gajski-Berić, gosp. Franjo Matijašević, gosp. Ivan Lozinjak, gđica Valentina Buljubašić te gđa. Ljiljana Ptačnik.

Potom je predloženo usvajanje dnevnog reda koji se sastojao od sljedećih točaka:

 DNEVNI RED:

1. Usvajanje zapisnika sa 45. sjednice Školskog odbora

2. Utvrđivanje iznosa za korištenja prostora i opreme u školskim

 i drugim objektima za šk.god. 2016./17.

3. Razno:

Ravnateljica škole je zamolila članove Školskog odbora da se predloženi dnevni red dopunu s točkom Izvještaj o načinu postupanja odgojno--obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima za šk. god. 2015./16.

**Članovi školskog odbora su prihvatili dopunu dnevnog reda te su isti usvojili sa šest glasova za.**

**Dnevni red 46. sjednice Školskog odbora sastojao se od sljedećih točaka:**

1. Usvajanje zapisnika sa 45. sjednice Školskog odbora

2. Utvrđivanje iznosa za korištenja prostora i opreme u školskim

 i drugim objektima za šk. god. 2016./17.

3. Izvještaj o načinu postupanja odgojno--obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima za šk. god. 2015./16.

4. Razno:

**1. Usvajanje zapisnika sa 45. sjednice Školskog odbora**

U prvoj točki dnevnog reda predsjednica Školskog odbora je istaknula da su članovi odbora uz poziv za sjednicu dobili i zapisnik sa 45. sjednice te zamolila članove da iznesu svoje primjedbe ili dopune ako iste imaju na sačinjeni zapisnik.

**Članovi Školskog odbora nisu imali primjedbi ni dopuna na predloženi zapisnik te je zapisnik sa 45. sjednice Školskog odbora usvojen sa šest glasova za.**

**2. Utvrđivanje iznosa za korištenja prostora i opreme u školskim i drugim objektima za šk.god. 2016./17.**

(Sjednici se priključio gosp. Dario Marenić u 15.20 sati te je Školski odbor nastavio s radom u punom

sastavnu od sedam članova).

Ravnateljica je vezano uz ovu točku dnevnog reda istaknula sljedeće:

Kao i svake godine tako i u nadolazećoj šk. god. Škola ima mogućnost ustupiti na korištenje prostor

i opremu u školskim i drugim objektima. Odlukom o uvjetima i kriterijima za davanje i uzimanje na korištenje prostora i opreme u školskim i drugim objektima od 16.prosinca 2014. te Odlukom o izmjeni i dopuni Odluke o uvjetima i kriterijima za davanje i uzimanje na korištenje prostora i opreme u školskim i drugim objektima od 25.veljače 2015., koje je donijela Županijska skupština Brodsko-posavske županije određeni su početni iznosi za korištenje prostora i opreme u školskim i drugim objektima. Istima je određeno da konačni iznos naknade za korištenje dvorane kao i namjeru davanja prostora i opreme na korištenje utvrđuje Školski odbor Odlukom.

Vezano uz navedeno Škola je članovima odbora dostavila e-mailom tabelu u kojoj su navedeni prostori koje je škola i do dosada ustupala na korištenje uz zamolbu za donošenje Odluke o visini naknade za davanje na korištenje prostora i opreme u školskim i drugim objektima za šk. god. 2016./17. Ravnateljica je podsjetila članove odbora na dosadašnji prostor koji se koristio kao i iznose za korištenje istih.

Nadalje je istaknula da je prostor kao što je:

|  |
| --- |
| * prostor za posluživanje toplih i hladnih jela i napitaka,bezalkoholnih pića
 |
| * prostor za automate s priključcima i
 |
| * prostor za otvoreni prostor za postavljanje kioska i slične namjene bez uračunatih režijskih troškova

nešto drugačiji jer se radi o prostorima za korištenje gdje može biti više zainteresiranih subjekata za korištenje istih.Upravo zbog toga škola bi trebala objaviti javni poziv u kome će između ostalog biti naznačena najniža cijena i rok u kome će zainteresirani subjekti za korištenje prostora moći dostaviti svoje ponude. Mišljenja je da bi kriterij za odabir korisnika trebala biti najviša ponuda. Stoga je ravnateljica još jednim zamolila članove odbora da ako se slažu s navedenim donesu odluku o prostoru koji se daje na korištenje kao i iznose za korištenje istih. |
|  |

Nakon izlaganja ravnateljice otvorena je rasprava o ovoj točki.

Gosp Marenića je zanimalo jesu li dosadašnji korisnici prostora uredno platili naknade za korištenje prostora. Što se tiče visine naknade za korištenje prostora smatra da bi zbog ekonomske situacije trebale ostati na razini prošlogodišnjih.

Isto tako zanimalo ga je da li je PDV uključen u naknadu za korištenje prostora.

Ravnateljica je odgovorila što se tiče podmirenih naknada za korištenje prostora da misli da su plaćene, a što se tiče PDV-a je provjerila s računovodstvom i napomenula da se PDV ne nalazi u naknadi budući da Škola nije u sustavu PDV-a.

**Članovi Školskog odbora su prihvatili mišljenje ravnateljice vezano uz objavu javnog poziva zainteresiranim subjektima za davanje na korištenje prostora i vezano uz prostore za koje može biti više zainteresiranih subjekata da kriterij za odabir korisnika treba biti najviša ponuda.**

**Nakon provedene rasprave članovi Školskog odbora su jednoglasno sa sedam glasova za donijeli sljedeću**

**O D L U K U**

 **o davanju na korištenje prostora i opreme u školskom objektu i u nastavno-sportskoj dvorani**

 Daje se na korištenje prostora i oprema u školskom objektu i u nastavno-sportskoj dvorani uz iznose za korištenje istih kako slijedi:

|  |  |  |  |
| --- | --- | --- | --- |
| R.br. | prostor | Površina | Minimalna početna cijena naknade za korištenje prostora |
| 1. | Nastavno-sportska dvorana za rekreativne skupine | - |  200,00 kn sat |
| 2. | Trim dvorana | - |  50,00 kn po satu korištenja |
| 3. | Prostor za posluživanje toplih i hladnih jela i napitaka-prostor u školi | 18 m² |  1.500,00 kn mjesečno |
| -prostor u nastavno-sportskoj dvorani | 25 m² |  1.300,00 kn mjesečno |
| 4. | Za automate s priključcima |  |  400,00 kn mjesečno po aparatu |
| 5. | Za otvoreni prostor za postavljanje kioska i slične namjene bez uračunatih režijskih troškova | - |  30,00 kn po m² na mjesec |
| 6. | Za klasične učionice za nastavu stranih jezika i ostalu teorijsku nastavu | - |  20,00 kn na sat |
| 7. | Za informatičke učionice s opremom | - |  100,00 kn na sat |

**U slučaju da za korištenje nekog od navedenih prostora postoji zainteresiranost više subjekata, kriterij za odabir korisnika biti će najviša ponuda.**

**Navedeni prostori ne može se dati na korištenje onim subjektima koji su već bili korisnici prostora ako nisu podmirili naknade za korištenje istih.**

**3. Izvještaj o načinu postupanja odgojno--obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima za šk. god. 2015./16.**

U trećoj točki dnevnog reda ravnateljica je upoznala članove odbora s potrebom izvještavanja o načinu postupanja odgojno--obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima za šk. god. 2015./16. sukladno

Pravilniku o načinu postupanja odgojno--obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.

U našoj školi u protekloj školskoj godini bila je jedna prijava učenika na ponašanje profesora te jedno nasilje nad učenikom od strane osobe koja nije učenik niti zaposlenik škole.

Škola je poduzela sve potrebne radnje prema institucijama koje su trebale biti upoznate s navedenim slučajevima.

Članovi Školskog odbora su konstatirali da su izvješće ravnateljice primili na znanje.

**4. Razno:**

U točki razno ravnateljica je upoznala članove odbora s brojem upisanih učenika nakon provedenog ljetnog i prvog dijela jesenskog upisnog roka. Nadalje su članovi upoznati s nabavljenom opremom za elektro pneumatski laboratorij za koje je sredstva osigurao Grad Nova Gradiška.

Članovi Školskog odbora su ove informacije ravnateljice primili na znanje.

Budući da su iscrpljene sve točke dnevnog reda 46. Sjednica Školskog odbora je okončana u 16.10 sati.

Zapisničar: Vesna Batalo,dipl.iur. Predsjednica Školskog odbora: Ljiljana Ptačnik,prof.